# Informasjon Fredrikstad cup 10.-12. mai 2013

Nedenfor følger en del praktisk og sportslig info om Fredrikstad Cup. Vi oppfordrer foreldre til å ta turen til Kongsten og Merkur på lørdag og søndag for å heie på barna ☺. Vi regner også med at lagene stiller opp for å heie på hverandre.

Dersom det er informasjon, spesielt knyttet til deres barna, som dere ønsker at vi skal vite og ta hensyn til, ta kontakt med Monica Moore på monica.moore@nielstorp.no.

**Avreise tid / sted og hjemreise**

**Det er oppmøte på Niffen fredag kl 14.00**.

Vi kjører i pulje nedover, og har nå nok foreldre som kan ta med seg barna. Er det allikevel noen av foreldrene som skal nedover allerede fredag, kan dere ta med deres eget barn nedover. Men det er uansett oppmøte kl 14.00 på niffen.

Send med barna matpakke, eller sørg i hvert fall for at de har spist godt, da det kan være lenge til de får mat.

Hjemreise: Som nevnt tidligere, blir det ikke felles hjemreise. **Alle foreldre er derfor selv ansvarlig for å sørge for at egne barn har hjemtransport** dersom man selv ikke skal overvære cup’en. Foreldrene må derfor snakke sammen og planlegge seg i mellom - men kontakt oss gjerne for hjelp.

NB! Det er viktig at alle barn ”sjekkes ut” med trener/ledsager før hjemreise. Det samme gjelder under turneringen (mellom/etter kamper).

Vi reiser hjem etter premieutdeling på søndag. Om det er noen av dere som IKKE skal nedover til Fredrikstad, og dermed heller ikke henter sitt barn i Fredrikstad, er det fint om jeg får en beskjed om dette, slik at vi kan ordne med hjemkjøring. Dette er selvfølgelig ikke noe problem.

**Overnattingsskole**

Vi skal bo på Kvernhuset skole sammen med resten av Nordstrands lagene. Adresse er Kvernhusveien 1, 1615 Fredrikstad.

Skolen ligger ikke så langt unna Merkur, så vi er nærmere banene enn vi var i fjor.

**Pakkeliste**

* Liggeunderlag (husk pumpe hvis oppblåsbar)
* Sovepose/dyne/pute
* Pysj
* Utstyr: Bag til å ha med på kamp – med drakt, shorts, knebeskyttere, sokker, overtrekksdress, navnet ball, ute- og innesko, navnet drikkeflaske, fleece el lignende slik at vi også kan varme opp/trene ute
* Tøy for fint vær og dårlig vær (regnjakke !)
* Badetøy ?!
* håndkler
* Toalettsaker
* Undertøy og sokker
* Lommepenger, maks kr 200 (det finnes markedsplass, badeland og tivoli gjennom hele cup’en.)

Mobiltelefon kan medbringes, men selvsagt på eget ansvar. Det er sikkert en god idé at nummere til trenere/ledsagere legges inn på telefonen – i hvert fall dersom man ikke har foreldre i nærheten.

**Mat**

Det blir servert frokost på skolen barna bor på. Middag blir servert på felles arrangement for alle spillerne ved Kongstenhallen (kun for spillere og foreldre som er med som ledsagere). Middag serveres fra kl 14 til kl 19. Lørdag serveres det Taco med ferske grønnsaker.

Vi må selv stå for måltid fredag ettermiddag og lunsj lørdag/søndag. Dette løses ved at vi kjøper inn pølser eller lignende til fredag kveld. Lunsj lørdag og søndag vil arrangeres av lagene.

For øvrig har vi fått innspill fra trenere om at godterikonsum umiddelbart før kamper bør begrenses.

**Konsert – Karpe Diem**

Vi har lykkes i å få billetter til Kongsten Night lørdag kveld. Våre 25 barn vil bli fulgt av 4 trenere, der Karpe Diem er det største trekkplasteret. A-Lee og JokR varmer opp for Karpe Diem.

**Fangene på Kongsten Fort (søndag formiddag)**

Fangene på Kongsten Fort er inkludert til alle lag mellom 9 og 11 år og varer i ca 40 minutter på søndag den 11. mai. Arrangementet finner dere på ærverdige Kongsten Fort rett bak Kongstenhallen. Alle bes om å være ute i god tid. Tidene for våre lag er som følger:

11:15 - Nordstrand 1 G11

14:30 - Nordstrand 2 og 3 G11

Dette er det opp til hvert enkelt lag å avgjøre om de har tid til.

**Laginndeling og kampoppsett**

|  |  |  |  |  |
| --- | --- | --- | --- | --- |
| **Nordstrand 1** |  | **Nordstrand 2** |  | **Nordstrand 3** |
|  |  |  |  |  |
| August |  | Malthe |  | William M. |
| Fabian |  | Filiph |  | Axel |
| Kasper |  | Edward |  | Herman H. |
| Marcus O. |  | Herman R. |  | William Ø. |
| Jonas |  | Marcus R. |  | Benjamin |
| Ludvig |  | Anton |  | Marius |
| Annar |  | Thomas |  | Oscar |
| Jonatan |  | Sebastian |  | Oliver |
| Nikolai |  |  |  |  |
|  |  |  |  |  |
|  |  |  |  |  |
|  |  |  |  |  |
| Lagledere: |  | Lagledere: |  | Lagledere: |
|  |  |  |  |  |
| Hans Erik |  | Marius |  | Stig |
| Alf |  | Martin |  | Siri |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | | | | | | | |
| **Klasse G11 - Gutter 11 år (f. 2002 eller senere)** | | | | | | | | |
|  | | | | | | | | |
| ***G11 - Pulje 1*** | | | | | | | | |
| |  |  |  |  | | --- | --- | --- | --- | | Bærums Verk |  |  |  | | Drøbak Frogn 2 |  |  |  | | Elverum 2 |  |  |  | | Gresvik |  |  |  | | HK Rygge |  |  |  | | Konnerud |  |  |  | | Nordstrand 3 |  |  |  | | Oppsal |  |  |  | | | | | | | | | |
| 1168 |  | Nordstrand 3 | - | HK Rygge |  | 11.05 - kl. 08:54 | Bane 11 / Merkur |  |
| 321 |  | Nordstrand 3 | - | Konnerud |  | 11.05 - kl. 11:36 | Bane 02 / Kongsten |  |
| 387 |  | Gresvik | - | Nordstrand 3 |  | 11.05 - kl. 16:00 | Bane 04 / Kongsten |  |
| 1463 |  | Nordstrand 3 | - | Oppsal |  | 12.05 - kl. 09:58 | Bane 17 / Merkur |  |
| 1610 |  | Elverum 2 | - | Nordstrand 3 |  | 12.05 - kl. 14:07 | Bane 14 / Merkur |  |
|  | | | | | | | | |
| ***G11 - Pulje 2*** | | | | | | | | |
| |  |  |  |  | | --- | --- | --- | --- | | Driv |  |  |  | | Drøbak Frogn 1 |  |  |  | | Elverum 1 |  |  |  | | Fjellhammer |  |  |  | | Halsen 1 |  |  |  | | Nordstrand 1 |  |  |  | | Rolvsøy |  |  |  | | | | | | | | | |
| 356 |  | Drøbak Frogn 1 | - | Nordstrand 1 |  | 11.05 - kl. 13:54 | Bane 02 / Kongsten |  |
| 1361 |  | Nordstrand 1 | - | Elverum 1 |  | 11.05 - kl. 16:17 | Bane 11 / Merkur |  |
| 1571 |  | Driv | - | Nordstrand 1 |  | 12.05 - kl. 13:10 | Bane 19 / Merkur |  |
| 1639 |  | Halsen 1 | - | Nordstrand 1 |  | 12.05 - kl. 15:01 | Bane 11 / Merkur |  |
| 1676 |  | Nordstrand 1 | - | Rolvsøy |  | 12.05 - kl. 16:31 | Bane 11 / Merkur |  |
|  | | | | | | | | |
| ***G11 - Pulje 3*** | | | | | | | | |
| |  |  |  |  | | --- | --- | --- | --- | | Gjerdrum |  |  |  | | Halsen 2 |  |  |  | | Nordstrand 2 |  |  |  | | Torsnes |  |  |  | | Vålerenga |  |  |  | | Vestby |  |  |  | | Øyestad |  |  |  | | | | | | | | | |
| 293 |  | Nordstrand 2 | - | Øyestad |  | 11.05 - kl. 09:48 | Bane 02 / Kongsten |  |
| 1271 |  | Nordstrand 2 | - | Vålerenga |  | 11.05 - kl. 12:48 | Bane 12 / Merkur |  |
| 1519 |  | Gjerdrum | - | Nordstrand 2 |  | 12.05 - kl. 11:36 | Bane 10 / Merkur |  |
| 1581 |  | Nordstrand 2 | - | Torsnes |  | 12.05 - kl. 13:28 | Bane 19 / Merkur |  |
| 1648 |  | Halsen 2 | - | Nordstrand 2 |  | 12.05 - kl. 15:19 | Bane 12 / Merkur |  |

**Øvrig informasjon**

Som dere ser, spiller barna på vidt forskjellige tider lørdag og søndag, og det vil derfor være begrenset mulighet for fellesaktiviteter på dagtid. Vi regner imidlertid at barna – enten i regi av det enkelte lag – eller sammen med grupper av foreldre finner på mye morsomt med barna. Foreldre må meddele lagleder/trener før barna ”tas ut”.

Vi oppfordrer for øvrig alle til å besøke arrangørens utmerkede hjemmesider:

<http://www.fredrikstadcup.no/nett/sider/index.php?s=main>

Hilsen

Monica Moore (47 33 29 52)